Source: http://docplayer.fi/2532250-Luotonsaannostelysta-luottotappioihin.html
Timestamp: 2017-12-14 17:42:19+00:00
Document Index: 10259853

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Luotonsäännöstelystä luottotappioihin * - PDF
Luotonsäännöstelystä luottotappioihin *
Download "Luotonsäännöstelystä luottotappioihin *"
1 Kansantaloudellinen aikakauskirja vsk. - 2/1994 Luotonsäännöstelystä luottotappioihin * PAAVO akka ja EERO KASANEN 1. Johdanto Analysoimme tässä artikkelissa pankin luotontarjonnan ongelmaa sellaisissa oloissa, jotka johtivat Suomen pankkijärjestelmän poikkeuksellisen alhaisten luotto tappioiden tilanteesta poikkeuksellisen korkeisiin luottotappioihin. Havainnollistamme esitystä yksinkertaisella mallilla, joka osoittaa pankkikohtaisen luottovolyymin ja asiakaskohtaisen riskin määrittämisen tärkeyttä pelkän hinnoittelu strategian sijasta. Mallin keskeinen empiirinen sisältö perustuu pankkien toteutuneisiin luottomääriin ja luottotappiohin. Pankkikeskeiset ja säännellyt rahoitusmarkkinat opettivat Suomen pankit toimimaan suoran sääntelyn oloissa. Viime vuosikymmenen suuri muutos pankkien toimintaympäristössä merkitsi samalla suurta oppimishaastetta. Pelkkä uuden markkinaympäristön menestyksellinen omaksuminenkin olisi ollut riittävä haaste. Nyt vielä samalla kertaa koko taloudellinen ympäristö muuttui epäedulliseen suuntaan täysin yllätyksellisellä tavalla. Suuressa lamassa on aina kyse myös rahatalouden perusteiden ongelmasta. Näin jälkeenpäin on helppo nähdä, * Aikaisempi versio työstä on julkaistu Vaasan yliopiston Discussion Papers -sarjassa (No. 165) vuonna että pankkien strategian painopisteen olisi pitänyt olla riskienhallinnassa. Entisenkaltainen markkinaosuuskilpailu antolainauksen avulla dominoi pankkistrategioita myös uudessa tilanteessa, jossa luottoasiakkaiden tehokas valikointi olisi pitänyt olla entistäkin keskeisempi toimintaperiaate. Viime vuosikymmenellä purettiin pankkitoiminnan säännöstelyä melko nopeassa tahdissa. Antolainauksen keskikorkosäännöstelystä luovuttiin vuonna Lyhyen rahan markkinoiden muodostumista edistettiin ja kansainvälisiä pääomanliikkeitä vapautettiin. Esimerkiksi Brunila ja Takala (1993) kuvaavat yksityiskohtaisesti deregulaation vaiheet. Pankkien toimintaympäristön kannalta deregulaatio merkitsi erityisesti hallinnollisesti pankeille määrätyn antolainauksen keskikoron poistumista ja pankkikohtaisten keskuspankki velan kiintiöiden häviämistä pankkien keskeisenä reservien lähteenä. Keskuspankki luopui suoran säätelyn käytöstä. Se kuitenkin edelleen vaikuttaa erityisesti avomarkkinainterventioillaan korkotasoon ja pankkien likviditeeettiin. Luottovolyymin nopean kasvun aikana maan rahapolitiikan strategialle oli ominaista kiinteän valuuttakurssitason tukeminen, jolloin rahapolitiikka oli alistettu valuuttakurssitavoitteelle. Korkotaso nousi aika ajoin hyvin korkealle, mutta se tapahtui paljolti nopeimman luottoekspansion jälkeen ja 160
2 Paavo Okko ja Eero Kasanen markkaan tunnetun epäluottamuksen eikä luottovolyymin säätelyn takia. Liberalisoitumiskehitystä pidettiin monella tavalla tarpeellisena ja siihen liittynyttä likviditeetin kasvua osattiin pitää ongelmallisena, mutta heikkenevien suhdanneodotusten valossa likviditeetin kasvu näytti osuvan sopivaan aikaan. Lopputulosta, johon toki vaikuttivat monet tekijät, ei kukaan nähnyt riittävän hyvin. Sekä pankit että koko kansantalous kokivat ennennäkemätön sopeutumisongelman. Rahoitusjärjestelmän vakavuus olikin heikko eli sen hauraus oli luultua paljon suurempi. Financial fragility -näkökulma sopii nyt hyvin Suomen tilanteen tarkasteluun (ks. esim. Bernanke - Gertler 1990). Pankit tulkitsivat oikein, että hintakilpailun merkitys korostuu sääntelyn purkamisen myötä. Antolainauksen korkotaso lähti nousuun - tosin aluksi vain vaatimattomaan - entiseltä säänneltyltä tasolta, mutta niin tekivät myös varainhankinnan kustannukset ja suhteellinen korkokate alkoi ainakin aluksi supistua (ks. Vihriälä 1989b). Pankit alkoivat samalla tavoitella lisää muita tuottoja pyrkimällä paremmin kustannuksiavastavaan palvelustensa hinnoitteluun. Eräät tuon ajan pankinjohtajien kommentit osoittivat, että rahoituksenvälityksen kannattavuutta pidettiin uudessa tilanteessa paljolti hinnoitteluongelmana. Se puolestaan näytti melko hyvin hallittavissa olevalta ongelmalta, koska markkinakorot kertoivat nyt entistä tehokkaammin, mitä raha maksaa. Rahan "myyminen" oikealla hinnalla ei pitänyt siis olla pankille suuri ongelma. Uuteen toimintaympäristöön liittyvästä pankin korkoriskistä puhuttiin enemmän kuin luottotappioriskin kasvusta. Korkoriskin tuomista uusista haasteista ks. esim. Rogers (1992). Luottojen nopeaa kasvua seurasi kuitenkin muutaman vuoden kuluttua luottotappioiden voimakas kasvu, kuten kuvio 1 kertoo. Pankkitoiminnan heikkenevä kannattavuus koettiin monessa maassa, mutta Pohjoismaissa pankkitoiminta ajautui erityisen pahaan kriisiin (ks. esim. Koskenkylä Kuvio 1. Luottotappiot ja luottovolyymin kasvu Suomen pankeissa % 6~ , l..idtd<aman reaalinen kasvu, o/dv (asteikko dkeajla) ). Laajempi EY-maiden vertailu (Vesala 1993) osoittaa kuitenkin monen maan pankkitoiminnan kannattavuuden parantuneen samaan aikaan. Varsinkin nyt tiedossa olevien kokemusten valossa on helppo nähdä, että luottojen myöntäminen ei ole rahan myymistä. Jos antolainausta haluaa pelkistää myymiseksi tai ostamiseksi, osuvampaa on pitää sitä riskialttiin arvopaperin ostamisena. Luottoa myöntäessään pankki joutuu erityisen hankalaan ostajan asemaan, koska se tietää vasta sopimuskauden päätyttyä, mitä lopultakin tuli ostetuksi. Hyödykkeen erityinen luonne tekee luottomarkkinoista erikoistapauksen, johon ei pidä soveltaa liian yksinkertaista spotmarkkinatulkintaa. Pankki joutuu ostamaan velkakirjan paljolti velallisen maineen perusteella. Itse hyödykkeen luonne paljastuu vasta aikanaan. Pankkien rahoituksenvälitykseen liittyvät informaation epätäydellisyydestä ja epäsymmetrisyydestä johtuvat ongelmat. Ne voidaan pelkistää moral hazard ja adverse selection -ongelmiksi (ks. esim. Stiglitz - Weiss 1981 ja Vihriälä 1989a). Luotonottajan tai tallettajan käyttäytyminen on pankille ongelma, koska pankki ei tiedä niiden
3 Artikkeleita -KAK 2/1994 kaikkia pyrkimyksiä ja siihen voi liittyä opportunistisia piirteitä. Täydellisen talletussuojan oloissa tallettajan ei t~rvitse huolestua pankin riskinotosta, ja pankit voivat itsekin syyllistyä moral hazard -käyttäytymiseen. Pankkikriisin opetuksia mietittäessä on korostettu sitä, että talletusten sekä koko pankin kokeminen täysin riskittömäksi synnyttää epäsuotavan kannustinvaikutuksen (Vihriälä 1993, Ylä-Liedenpohja 1993). Vääränsuuntaista valikoitumista voi tapahtua silloin, kun ajatellaan, että korkoa nostamalla voidaan kompensoida luottotappioriskiä. Se voi nimittäin johtaa siihen, että luotonottajiksi valikoituvat erityisesti suuremman riskin tapaukset. Onkin varsin mielenkiintoista todeta, että säästöpankkien luottojen hinnoittelusta ja luottotappioista tehty empllnnen tutkimus osoittaa, että juuri sellaiset lainat, jotka oli myönnetty korkealla korolla olivat keskimääräistä enemmän luottotappion vaaraa sisältäviä (ks. Murto 1993). Tulos viittaa siihen, että Stiglitzin ja Weissin (1981) tunnetulla teorialla on merkitystä myös Suomen pankkikriisin tulkinnassa. Tällainen riippuvuus on sinänsä odotettu, mutta korkoon sisältynyt riskipreemio ei näytä lopputuloksen valossa olleen riittävä, vaan epäsuotava valikoituminen on voinut olla todellinen ongelma Suomen pankkikriisin synnyssä. Samoin on käynyt esim. USA:ssa (ks. esim. Mishkin 1992 ja Shoven - Smart - Waldfogel 1992). Hintakilpailun vapautuminen johti ilmeisesti ajattelemaan, että määrän säätelyn hoitaa nyt paljolti hinta eli korkotaso (pankkikilpailun luonteesta ks. esim. Lehto 1987, Mustonen 1987 ja Suominen 1990 sekä pankkimarkkinoiden muutoksesta Linnosmaa 1992). Pankin menestyksen kannalta tärkeänä pidettiin luotonantokykyä. Sen ajateltiin takaavan myös ottolainuksen markkinaosuuksien säilymisen, vaikka asiakaskohtaiset kytkennät lainojen ja talletusten välillä eivät enää olleet yhtä vahvoja kuin aikaisemmin. Luottotappiot oli aikaisemmin pitänyt alhaalla makrotason luotonsäännöstely. Deregulaation jälkeen niille tuli pankeille entistä suurempi vaara luotontarjonnan kokonaismäärän liiallisesta kasvusta tulevasta riskistä. Sitä ei pystytä hoitamaan vain hinnoittelulla. Kilpailullisten markkinoiden uusi piirre oli toki hinnoittelun vapaus, mutta rahoituksenvälitys on aina riskien hallintaa ja samalla luotonsäännöstelyä, josta pankkien olisi pitänyt oma-aloitteisesti ottaa nyt suurempi eikä pienempi vastuu. Luotonsäännöstelyä koskevan teorian valossa epäsuotavana oli pidettävä myös pankkien halukkuutta hankkia itselleen kilpailijoiden luottoasiakkaita (ks. Stiglitz - Weiss 1981, s. 409). Nopea suunnanmuutos yritysrahoittajaksi oli erityisesti monelle säästöpankille tuhoisa strategia. Teorian varoitus siitä, että näin sadaan vähemmän kannattavia asiakassuheita, olisi pitänyt olla pääteltävissä myös intuitiivisesti. Tämän tutkimuksen tavoitteena on tarkastella pankin luotontarjonnan ongelmaa sekä hinnoittelu- että luottovolyymin määrittelyongelmana. Tarkastelu havainnollistaa, miksi pelkkä hinnoittelustrategia ei ollut riittävä. Rahapoliittinen aggregaattitason säätely oli totuttanut pankit sellaiseen toimintaympäristöön, jossa ei ollut suurta huolta kokonaisluotontarjonnan paisumisesta liialliseksi. Luottotappioiden välttämiseen oli tietysti aina pyritty, mutta varmaankin oli jäänyt huomaamatta, että entisissä sääännöstelyn oloissa kokonaismäärän säätely oli ollut niin pitävää, että pankin oman luotonsäännöstelyn vastuu oli rajatumpi (luotonsäännöstelyn luonteesta ks. esim. Blanchard Fisher 1989, s ). Ensin tarkastellaan, mihin johtaa luottotappioriskin unohtava yksinkertainen hinnoittelusääntö ja mitä tuo lisää se, että ajatellaan luottotappioriskin tulevan hoidetuksi vakioisella luottotappiovarauksella. Lopuksi käytetään hyväksi nyt käytettävissä olevaa tietoa toteutuneista luottotappioista ja kysytään, kuinka vahvasti pankkien olisi pitänyt rajoittaa luotonantoaan välttääkseen ylisuhteisen luottotappioriskinsä. Käytettävissä ei ole ollut mitään asiakaskohtaista eikä edes asiakasryhmäkoh- 162
4 Paavo Okko ja Eero Kasanen taista tietoa, vaan laskelmat perustuvat pankin koko luottokannasta ja luottotappioiden määristä saatuun tietoon. Laskelmat ovat hyvin karkeita, mutta siinä mielessä kiinnostavia, että jälkikäteistiedon avulla voidaan nyt havainnollisesti osoittaa, mitä ongelman hallitseminen olisi periaatteessa vaatinut. Lopuksi kommentoidaan tuloksia pankkien nykyisen luotontarjontakäyttäytymisen kannalta. Malli auttaa ymmärtämään myös uusia haasteita tilanteessa, jossa ollaan joutumassa luottolamaan. Myöskään liian tiukka luottokontrolli ei ole optimaalinen, koska tuottojen saaminen edellyttää myös riskinottoa. 2. Luottokoron ja luottovolyymin optimoinnista 2.1. Tarkastelun näkökulmat Pankin hinnoitteluongelma vaatii kilpailun ja riskin huomioonottamista (ks. esim. Hannan 1991 ja Rantala 1992). Usean pankin kilpailumallin rakentaminen niin, että sillä olisi voinut suorittaa empiirisiä kokeita osoittautui aineistoongelmien vuoksi mahdottomaksi. Erityisesti pankkikohtaisia reaktiofunktiota ei voi operationalisoida käytettävissä olevasta tilastoaineistosta. Tässä versiossa on yksinkertaistettu asetelmaa ja katsottu ongelmaa yhden pankin kannalta staattisen mallin valossa. Malli on esitelty artikkelin liitteessä. Voittolausekkeesta (L6, ks. liite) lähtien voidaan johtaa pankkiyrityksen optimointiratkaisu seuraaville kolmelle tapaukselle: 1) luottoriskiä ei oteta huomioon, 2) luottoriski pysyy vakiona suhteessa luottokantaa ja 3) luottoriski kasvaa ylisuhteisesti niin kuin se teki Suomen pankeissa (täydellisen informaation tapaus). Optimointi tuottaa kolme osittaisratkaism! pankin tarjontaongelmaan. Tällä tavalla voidaan erityisesti osoittaa, kuinka dominoivaksi luottotappioriski muodostuu, silloin kun se kasvaa nyt Suomessa koetulla tavalla Luotontarjonta ilman luottotappioriskiä Luottotappioriskin sivuuttaminen ei ole niin epärealistinen olettamus, miltä se aluksi tuntuu. Pankkien käyttäytymistä entisessä luotonsäännöstely taloudessa voi luonnehtia juuri niin. Kokemuksen mukaan luottoriski oli vähäinen ongelma. Yleinen likviditeetin säätely johti siihen, että kokonaisvolyymi pysyi niukkana ja pankkien oli helppo pitäytyä vain hyvien riskien ottamiseen. Pankkien luottotappiovaraukset riittivät hyvin peittämään luottotappiot ja varauksia voitiin käyttää enemmänkin tulossuunnittelun välineenä. Tietysti pankkien kyvyllä valikoida luottokohteita oli tärkeä osansa tässä hyvässä tuloksessa. Säännöstelyn purkamisen oloissa entinen toimintatapa asian suhteen ei kuitenkaan ollut riittävä. Optimointi luottokannan suhteen antaa (kun T = 0) tulokseksi: (1) dp = h = r+ Aka-öa-s[l + (k-l)a] = 0 dl 1-' Tässä ei määräydy luottokannan optimi, vaan ratkaisuksi saadaan luotontarjontakorko: (2) r* =-~ka+öa+s[l +(k-l)a] Mallista saadaa kynnysarvo tarjontakorolle, johon asti pankin kannattaa tarjota luottoa, kun varainhankinnan ja talletusten korko on annettu. Jos pankki voi luottaa talletuspalautumaan, sen olisi mahdollista tyytyä jopa rahamarkkinakorkoa alempaan korkoon. Jos talletuspalautumaan ei esiinny, on tarjontakorko yksinkertaisesti sama kuin varainhankinnan kustannus, kun toimintakustannuksia ei nyt oteta huomioon. Luotonsäännöstelytaloudessa tätä asetelmaa voitiin soveltaa niin, että luottokoron ja keskuspankkirahoituksen marginaalikustannuksen perusteella ratkaistiin, mihin saakka luotontarjonnassa kannatti mennä. Tarjontakoron määräytymistä tässä asetelmassa on yksityis- 163
5 Artikkeleita -KAK 2/1994 kohtaisemmin tarkasteltu aikaisemmin ( Okko 1989). Malli siis kuitenkin väittää, että mikäli talletuspalautuma esiintyy, pankin kannattaa myös staattisen optimoinnin mielessä myöntää luottoa vielä alemmalla korolla kuin rahamarkkioiden varainhankinnan kustannus (toimintakustannukset poisjätettynä tässäkin). Talletuspalautuma riippuu monista toimintaympäristön ja toimintatavan piirteistä. Simuloinneissa on käytetty karkeasti valtakunnallisen markkinaosuuden mukaisia talletuspalautumia, vaikka Vihriälän (1988) mukaan talletuspalautuma oli säästä- ja osuuspankkiryhmälle negatiivinen. Sen täytynee riippua myös pankin markkinaosuudesta ao. markkina-alueella. Näin voidaan ajatella, että suuremman markkinaosuuden pankki pystyy tarjoamaan alhaisempaan korkoon luottoja kuin pienempi pankki, vaikka emme siis ota itse palvelusten tuotannon mittakaavaetuja huomioon. Edellä esitetty ei siis pyri osoittamaan, mille tasolle pankkikohtainen korko kilpailun ja säännöstelyn yhdessä ohjaamilla markkinoilla lopulta asettuu. Siihen vaikuttaa sekä kysyntä että kilpailun luonne ja ennen muuta siihen aikaisemmin vaikutti keskikorkosäännöstely (esim. Rantala 1988). Edellä esitetty veitsenteräehto osoittaa kuitenkin pankin korkokilpailukykyä, jonka vaihtelu voi realisoitua joko kannattavuuden tai antolainauskoron vaihteluksi. Kannattavuusongelma ei puolestaan sisällä eksplisiittistä kytkentää luoton määrään, koska luottovolyymin vaihtelu ei tässä johda luottotappioiden vaihteluun Vakioinen luotto tappio lisä Pankit ovat aina tietysti tietäneet, että toiminnasta syntyy myös luottotappioita. Normaalioloissa, jollaiseksi luotonsäännöstelytalous siis tulkittiin, tappioiden vaara oli kuitenkin vähäinen ja ennen muuta se oli melko vakioinen suhteessa luottokantaan. Edellistä tarkastelua voidaan tietysti muuttaa niin, että tämä tulee otetuksi huomioon: (3) P = hl - gl + m missä g = luottotappiovaraus odotetun tappioriskin kattamista varten. Kokemus oli osoittanut' että luottotappioriski voitiin hallita tällaisella säännöllä, jolloin ongelmanratkaisua voidaan luonnehtia tässä deterministisessä mallissa näin yksinkertaisesti. Maksimivoitto määräytyy nyt seuraavasti: (4) ap = h-g= 0 al ja optimaalinen tarjontakorko on siis: (5) r* = -~ka + Sa + s[1 + (k- l)a] + g Ratkaisun luonne on sama kuin edellä, mutta odotettuja luottotappioita käsitellään nyt hyvinkäyttäytyvinä muuttuvina kustannuksina, jotka hieman korottavat korkovaatimusta. Tällaisen strategian toimivuus riippuu siis siitä, ovatko luottotappiot stabiili ilmiö. Nyt me tiedämme, että pankkikriisi syntyi juuri siitä, että luottotappiot käyttäytyivät epästabiililla tavalla ja että niiden hallinta ei voinut onnistua pelkällä hinnoittelulla. Ainakin säästöpankkien osalta näyttää lisäksi siltä, että hinnoittelu saattoi johtaa jopa epäsuotavaan valikoitumiseen. Ongelman olisi hallinnut vain tehokas luotonsäännöstely, joka olisi asiakaskohtaisen valikoinnin lisäksi onnistunut hoitamaan pankkien toimesta myös sen lisäongelman, minkä makrotason säätelyn purkaminen oli luottoriskin kasvuun tuonut. Tämä on tietysti jälkiviisauden turvin helppo nyt osoittaa, mutta siitä meidän on nyt otettava opiksi Optimaalinen luotontarjonta kun luottotappiofunktio tunnetaan Monien muiden maiden tapaan pankkien luottotappiot kasvoivat ylisuhteisesti Suomessa 1980-luvun lopusta lähtien. Suomessa varallisuusarvojen lasku sekä luottotappioiden kasvu 164
6 Paavo Okko ja Eero Kasanen olivat muitakin suuremmat. Pankkien luottotappiot kasvoivat ylisuhteisesti luottokantaan nähden. Suoritetut estimoinnit kertovat, että erityisesti vuonna 1992 luottotappiot kasvoivat voimakkaasti niin, että epälineaarisenkin mallin jäännöstermi on suuri. Luottotappioiden ajatellaan syntyneen erityisesti liian nopeasti kasvaneesta luottomäärästä. Luottotappiofunktioksi sopisi yleisten ominaisuuksien takia paremmin differenssimuotoinen esitys. Tasomuotoinen funktio on kuitenkin sopusoinnussa mallin muiden osien kanssa. Nyt tarkastellaan lyhyen tähtäyksen staattista optimia ja pankkikohtaisesti estimoituja riippuvuuksia. Tarkoituksena ei ole esittää analyyttisia tuloksia, vaan empiirisiä likiarvoja pankin turvallisen luottokannan tasosta tietyissä olosuhteissa. Empiirinen tulos kertoo, että pankit olivat kestämättömällä kehitysuralla, koska niiden luotto tappio suhde nousi ylisuhteisesti nopean kasvun myötä. Yhtälöstä (L6, ks. liite) lähtevä voitonmaksimointi luottokannan suuruutta säätelemällä antaa seuraavan ehdon: (6) ~~ = hl - dfe il Ratkaisuksi saadaan seuraava luottokanta: (7) L* = IIn (!!...) I dl ja koko lauseke on siis sisällöltään seuraava: (8) L * = yln ( rt~ka-8o;-;r1+(k-l)o;j ) Nyt asetelma on pelkistetty niin, että otto- ja antolainauskorot ovat kilpailutilanteen antamat ja pankki säätää huonoja luottoja kasvavassa määrin sisältävän luottokantansa tasoa. Luottotappiofunktio (L5) on siis epälineaarinen. Sen logaritmisesti lineaarinen muoto on: (9) InT= dl +.fl Pankkien luottokannan ja luottotappioiden välinen riippuvuus estimoitiin tässä muodossa. Ekonometrisesti tuloksissa on toivomisen varaa, mutta tähän karkeaan tarkoitukseen ne ovat riittävät. Pankkien yhteinen estimoitu luottotappiofunktio on: (10) InTt =2,70 + 0,000016Lt-1 R2 = 0,93 (7,651) (11,293) D-W= 1,83 Laman aikana kävi niin, että luottotappiot räjähtivät eikä estimoitu funktio selitä hyvin viimeisiä havaintoja pankkien luottotappioista. Nehän ovatkin olleet eräiden pankkien osalta täysin kestämättömän suuret. 3. Optimiluottokannan simuloinnin tulokset Mallin avulla voimme laskea eri pankeille niiden luottokannan optimit ja verrata niitä toteutuneisiin luottovolyymeihin. Luottotappiofunktiot ovat pankkikohtaisia. Niiden ekonometrinen sopivuus vaihtelee pankeittain. Vaikka mallia ei ole voitu kaikilta osin sovittaa täysin pankkikohtaiseksi, sen tuloksia voi kuitenkin pitää suuntaa-antavina ja ne ovat selvästi kiinnostavia. Seuraavassa kuviossa esitetään mallin antama optimitaso ja toteutunut luottokanta kahdesta eri tilanteesta. Ensin katsotaan rahoitusmarkkinoiden deregulaation alun tilannetta ja sitten luottobuumin maksimikohtaa pankkikohtaisesti. Mallin mielekäs aikaulottuvuus on enintään pari vuotta. Vuoden 1987 alun arvoilla ratkaistua optimia verrataan vuoden 1988 luottokantaan sekä ao. pankin korkeasuhdanteen ajan 165
7 Artikkeleita -KAK 2/1994 Kuvio 2. Pankkien luottokannat vuonna 1988 suhteessa pankkien laskennallisiin optimiluottokantoihin (optimi=100) sekä kunkin pankin luottojen maksimi verrattuna optimitasoon 250 ~ ~ o KOP Syp OP:t SP:t PSP STS OKO SKOP 1988 MAKSIMI Kuvio 3. Pankkien luottokannat vuoden 1993 kesäkuussa suhteessa pankkien optimiluottokantoihin (optimi=l 00) 140 ~ , o KOP Syp OP:t SP:t PSP OKO SKOP 166
8 Paavo Okko ja Eero Kasanen maksimiluottokantaan. Deregulaation jälkeen luottokannat lähtivät nopeaan kasvuun. Kaikki muut paitsi OKO ylittivät jo vuonna 1988 mallin mukaisen optiminsao Pankkien luottovolyymin maksimi, joka toteutui vaihtelevasti vuosina , oli kaikissa tapauksissa tietysti suurempi kuin mallin antama optimi. SKOP on tässä vertailussa odotetusti ääritapus. Pankkien väliset erot luottokannan ylimäärässä heijastavat siis pankkien toteutuneiden luottotappioiden eroja. Optimaalisen luottokannan tasoon vaikuttavat vahvasti luottotappiofunktion parametrit. Toinen tärkeä tekijä on talletuspalautuman suuruus. Suoritetuilla simuloinneilla pyrittiin varmistamaan, että esitetyt tulokset ovat riittävässä määrin edustavia. Pankkien luottovolyymit ovat viime vuosina pienentyneet. Vuoden 1993 aikana alettiin jo lähestyä tilanteita, joissa luottojen määrä alkaa jää alle pankin laskennallisen optimin. Kuviossa 3 esitetään vertailu vuoden 1993 puolivälin tilanteen mukaan. Se kertoo tilanteesta ennen pankki sektorin syksyllä 1993 tapahtunutta saneerausta. Erityisesti SKOP oli luottotappioiden kautta poistanut luotoistaan jo niin suuren määrän, että jälj'elle jäänyt kanta oli alle laskennallisen optimin. Tilanne oli tuolloin pankeittain vaihteleva siinä mielessä, että joidenkin osalta oli tehty lopullinen rakenneratkaisu (STS) ja pankkitukea oli käytetty erityisen vahvasti SKOP:n ja Suomen Säästöpankki Oy:n luottokannan saneeraamiseen. Kaikkien pankkien luottovolyymit olivat kuitenkin tulleet jo mallin antaman optimin tuntumaan. Järjestelemättömistä luotoista käytettävissä olevien arvioiden perusteella laskettu nettoluottokanta ("terve" luottokanta) oli Postipankkia lukuunottamatta kaikilla pankeilla pienempi kuin optimi. Vuonna 1993 pankkien koko luottokanta supistui noin 9%. Säästöpankkiryhmän pilkkomisen yhteydessä luottoja siirrettiin lisäksi paljon ns. roskapankkiin. Nykyiset pankkien luottokannat ovat näin arvioituina tyypillisesti pienemmät kuin tässä käytetyn yksinkertaisen mallin mukainen optimi. Mallin valossa tämä merkitsee luottolaman tilannetta. Voidaan lisäksi ajatella, että pankit ovat nyt oppineet harjoittamaan entistä tehokkaammin asiakkaiden valikointia. Niiden luottotappiofunktiot ovat - toivottovasti - siirtyneet alemmas ja näin ollen malli antaa liian pienen optimiluottokannan. Pankit ovat ilmeisesti jo siirtyneet riskien vähättelemisestä riskien liioitteluun. Tämä liittyy pankkien riskiasenteen lisäksi pankkien informaatio-ongelman vaikeutumiseen. Kysymyksessä ei ole tietysti yksipuolisesti pankkien toiminnasta seurannut tilanne. Rahoitusjärjestelmän hauraus (financial fragility) muodostuu häiritseväksi juuri nykyisenkaltaisessa pitkittyneen laman ja velkadeflaation oloissa (velkadeflaation ongelmasta ks. King 1993). Potentiaalisten lainanottajien arvioitu varallisuus on nyt poikkeuksellisen pieni heidän hankkeittensa odotettavissa olevien tuottovirtojen pääoma-arvoihin nähden (ks. Bernanke - Gertler 1990). Rahoitusjärjestelmällä on taipumus ajautua joskus tällaisiin tilanteisiin ja mm. siksi niiden toimintaa halutaan myös säädellä. Velkasaneerauksen käyttöä kriisin hoitamisessa voi pitää tapana kompensoida velallisten nettovarallisuuden vähäisyyttä emo kuilun pienentämiseksi. Pankkituen yhteydessä puhut-' tiin Suomessakin aivan oikein siitä, että pitäisi lisätä velallisten velankantokykyä eikä vain pankkien kykyä kantaa luottotappioita. Yritysten tukeminen jo ennen luottotappioita olisi siis tarttunut suoremmin itse ongelmaan, mutta rahoituksenvälittäjät voivat olla tehokkaita myös tuen kanavoinnin toteuttajina. Jos pankkituki onnistuu yleisen romahduksen torjumisen lisäksi lievittämään rahoitusjärjestelmän rapautumista niin, että pankit uskaltaisivat alkaa luotottaa rohkeammin vakuuspulasta kärsiviä hyviä hankkeita, saisivat veronmaksajat jotakin vielä takaisin uhrauksistaan. 5. Johtopäätökset Pankkien toimintaympäristön muutos synnytti 167
9 Artikkeleita -KAK 2/1994 monessa maassa poikkeuksellisen luottotappioongelman. Suomessakin kävi näin ja vaikeimpaan asemaan ajautuivat säästöpankit. Koska ongelmat vaihtelevat huomattavasti pankeittain, ovat syytkin ilmeisesti vaihtelevia, mutta pankkitoiminnan sääntelyn purkamisesta syntynyt oppimishaaste oli kaikille yhteinen ongelma. Haaste muodostui erityisen vaikeaksi, koska makrotaloudellinen tasapaino järkkyi samanaikaisesti ja sen seuraksena rahoitusjärjestelmä alkoi "haurastua" dramaattisesti. Olemme tarkastelleet tässä artikkelissa pankin luotontarjonnan ongelmaa sekä hinnoittelun että luottovolyymin säätelyn ongelmana. Koronmuodostuksen vapautuessa säännöstelystä pankit ilmeisesti luottivat liiaksi asiakkaiden koronmaksuhalukkuuteen kannattavaa luotontarjontaa toivoitellessaan. Epävarmuuden oloissa hintaohjaus ei välttämättä toimi turvallisesti, vaan voi syntyä vääränsuuntaista valintaa. Korkean riskin kohteet lupaavat korkeimpia korkoja. Lopputulokseksi tuli joka tapauksessa se, että korkokate ei riittänyt enää 1990-luvun alussa luottotappioiden kattamiseen. Yleensäkään ei ole mahdollista torjua riittävästi luottotappioita muutoin kuin tehokkaalla hankkeiden valinnalla eli asiakaskohtaisella luotonsäännöstelyllä. Sääntelemättömillä markkinoilla pankin olisi pitänyt arvioida oman luottovolyyminsa tasoa entistäkin huolellisemmin, koska yleinen makrotason luotonsännöstely oli aikaisemmin hoitanut osan ongelmasta. Suomen pankkijärjestelmä on käymässä läpi rajua sopeutumis- ja oppimisprosessia. Säännöstelemättömässäkin pankkitoiminnassa tarvitaan luotonsäännöstelyä rahoitettavien hankkeiden valikoinnin sekä oman luottovolyymin säätämisen mielessä. Samoin tietysti tarvitaan rahatalouden vakautta edistävää rahoitusjärjestelmän ohjausta. Luottokohteiden valinnan tiukkuuden aste on pankkitoiminnan sekä koko kansantalouden kehityksen kannalta keskeisen tärkeä tekijä. Talouden suorituskyky riipuu paljolti rahoituksenvälitysjärjestelmän kyvystä ohjata rahoitusylijäämiä sekä hallita siihen liittyviä riskejä niin, että talous rohkenee kaiken aikaa toteuttaa sopivan määrän lupaavia investointihankkeita. Tuloksemme ja muu analyysi osoittavat, että pankkijärjestelmässä on nyt luottolaman piirteitä. Pankkien omakin etu vaatisi nykytilanteessa laajempaa luototusta terveisiin normaaliriskin projekteihin. Erityisesti mittavan pankkituen ja yhteiskunnan takausten turvin pankkijärjestelmällä on nyt mahdollisuus edesauttaa elpymistä rahoittamalla tulevaisuuteen suuntautuvia hankkeita. Jotta talous lähtisi taas liikkeelle, tarvitaan lainaa muutakin kuin vuorenvarmoja vakuuksia vastaan. Pankit ovat varmaankin oppineet kokemuksistaan ja ne osaavat entistä paremmin ratkaista, mitkä hankkeet ovat terveellä liiketaloudellisella pohjalla ja mitkä ovat roskahankkeita. Roskia varten on jo omat pankit; hyvät hankkeet ansaitsevat hyvää rahoitusta normaalipankeista. Kirjallisuus Airaksinen, Timo (1987). Mitä talletusten verollistaminen vaikuttaisi pankkien käyttäytymiseen ja kannattavuuteen. Kansantaloudellinen aikakauskirja 4. Bemanke, Ben - Mark Gertler (1990). Financial fragility and economic performance, Quarterly lournal of Economics (February). Brunila, Anne - Kari Takala (1993). Private indebtedness and the banking crisis in Finland. Bank of Finland, Discussion Papers 9. Hannan, Timothy H. (1991). Foundations of the structure-conduct-performance paradigm in banking. loumal of Money, Credit and Banking (February). King, Mervyn (1993). Debt deflation: theory and evidence, presidential lecture delivered to the European Economic Association. 27 August. Helsinki. Koskenkylä, Heikki (1992). Norjan pankkikriisi ja vertailua Suomen pankkeihin. Suomen Pankin keskustelualoitteita
10 Paavo Okko ja Eero Kasanen Lehto, Eero (1987). Oligopolistinen pankkikilpailu, erityisesti Suomen rahoitusmarkkinoilla. Suomen Pankki D:65, Helsinki. Linnosmaa, Ismo (1992). Suomalaisten talletuspankkien kilpailuolosuhteet 1980-luvulla. Kilpailuvirasto, Selvityksiä 4. Mishkin, Frederic S. (1992). An evaluation of the treasury pian for banking reform, Journal of Economic Perspectives (Winter). Murto, Risto (1993). Pankkiluottojen hinnoittelu vuosina : Mikä meni vikaan? Suomen Pankin keskustelualoitteita 4. Mustonen, Jussi (1987). Oligopolistisesta pankkikilpailusta ja luotontarjonnasta epävarmuuden vallitessa. Elinkeinoelämän Tutkimuslaitos, C 44, Helsinki. Okko, Paavo (1989). Pankin korkokilpailukyvystä eri asiakassektoreilla. Keskustelualoitteita 13. Joensuun yliopisto, Kansantaloustiede. Okko, Paavo - Eero Kasanen (1989). A model of banking competition - Finnish experiences during the deregulation of financial market. Elinkeinoelämän Tutkimuslaitos Keskusteluaiheita No 293. Helsinki. Rantala, Olavi (1988). Pankkikilpailu ja pankkiluottojen koronmuodostus. Korkojen määräytyminen Suomessa. Suomen Pankki, D:67. Helsinki. Rantala, Olavi (1992). Luottotappioriskin hinnoittelu. Liiketaloudellinen Aikakauskirja 3. Rogers, John (1992). Rahalaitosten korkoriskin hallinta. Elinkeinoelämän Tutkimuslaitos, B 76. Helsinki. Shoven, John B- Scott B. Smart - Joel Waldfogel (1992). Real interest rates and the savings and loan crisis: The moral hazard premium. JournaI of Economic Perspectives (Winter). Stiglitz, J. - A. Weiss (1981). Credit rationing in markets with imperfect information. American Economic Review VoI. 71, Suominen, Matti (1991). Pankkien kilpailu Suomessa. Helsingin kauppakorkeakoulu, D 137. Helsinki. Vesala, Jukka, (1993). Retail banking in euro _ pean financial integration. Bank of Finland, D:77. Helsinki Vihriälä, Vesa (1993). Suomen pankkikriisi - mitä opimme? Kansantaloudellinen aikakauskirja no. 4. Vihriälä, Vesa (1989a). Rahoituslaitokset rahoitusjärjestelmässä - Katsaus teoriaan ja eräitä empiirisiä havaintonja. Suomen Pankin keskustelualoitteita 32. Vihriälä, Vesa (1989b). Pankkien marginaali ja kilpailu. Kansantaloudellinen aikakauskirja 1. Vihriälä, Vesa (1988). Pankkiluottojen koronmuodostus. Korkojen määräytyminen Suomessa. Suomen Pankki, D:67. Helsinki. Tobin, James (1982). The commercial banking firm: A simple model. Scandinavian Journai of Economics 4. Ylä-Liedenpohja, Jouko (1993). Pankkikriisin opetukset pankkien valvonnalle - kommentti Vesa Vihriälälle. Kansantaloudellinen aikakauskirja no. 4. Liite. Yksinkertainen pankkimalli Pankin tase voidaan vahvasti pelkistäen esittää seuraavasti (pankkimalleista ks. esim. Tobin 1982, Okko - Kasanen 1989 ja Hannan 1991): (L 1) L + B = D + S Taseen vastaavien puoli sisältää vain luotot (L) ja kassavarantotalletukset (B). Vastattavien puolella eritellään vain ottolainaus (D) ja varainhankinta rahamarkkinoilta (S). Tyypillisesti pankit ovat olleet nettolainaajia rahamarkkinoilta. Postipankki on kuitenkin ollut poikkeus (ks. Airaksinen 1987). Viimeksi mainittuun erään sisältyy sekä interbank-markkinoilta että keskuspankista mahdollisesti hankittu ra- 169
11 Artikkeleita -KAK 2/1994 hoitus. Pankin luotontarjonnasta oletetaan syntyvän ns. talletuspalautuma: (L6) missä P=hL-defL+m (L2) D=Do+aL (L7) h = r+ ~ka- öa-s[l + (k-1)a] Kassavarantovaatimus perustuu talletusten (L8) m = ~kdo - ödo - s(k - 1 )Do. muodossa hankittuun ottolainaukseen: (L3) B = kd Pankin voitto syntyy ao. korkotekijöistä ja luottotappioista seuraavasti: (L4) P = rl+ ~B- öd-ss-defl missä r,~, ö;ja;s ovat korkoparametrejä ja viimeinen termi merkitsee luottotappioita, jotka riippuvat eksponentiaalisesti luotoista: (LS) T= de il Taseyhtälöä ja muita riippuvuuksia hyväksikäyttämällä voitto voidaan ratkaista luottojen suhteen: Yhtälöiden sisältämät parametrit ovat seuraavat: r = antolainauksen korko (sekä muut tuotot suhteessa luottokantaan) ö = talletuskorko s = rahamarkkoilta hankittujen varojen korko (rahamarkkinakorko = Helibor) ~ = kassavarantotalletukselle hyvitetty korko (Heinäkuusta 1993 lähtien vähimmäisreservitalletukset ovat olleet korottomia.) k = kassavarantovaatimus D o = talletuskanta alkuhetkellä a = pankin talletuspalautumakerroin. Näin olemme saaneet yksinkertaisen pankkimallin ja siitä johdetun voittolausekkeen, jonka avulla voidaan tarkastella karkeasti pankin hinnoittelu- ja luotontarjontaongelmaa. 170